****

**แผนการจัดกิจกรรมการเรียนรู้บูรณาการหลักธรรมทางพระพุทธศาสนา**

**กลุ่มสาระการเรียนรู้ คณิตศาสตร์**

**เรื่อง จำนวนนับ 1 ถึง 10 และ 0**

**เรื่อง การนับหนึ่งถึงห้า และศูนย์**

**ชั้นประถมศึกษาปีที่ ๑**

**เวลา ๑๘ ชั่วโมง**

**เวลา ๑ ชั่วโมง**

**สาระสําคัญ**

บอกจำนวนของสิ่งต่าง ๆ ได้จากการนับ หนึ่ง สอง สาม สี่ ห้า หก เจ็ด แปด เก้า สิบ  
**มาตรฐานการเรียนรู้**

มาตรฐาน ค. 1.1 เข้าใจความหลากหลายของการแสดงจำนวน ระบบจำนวน การดำเนินการของจำนวน

ผลที่เกิดขึ้นจากการดำเนินการสมบัติของการดำเนินการและนำไปใช้

**ตัวชี้วัด**

ค 1.1 ป.1/1 บอกจำนวนของสิ่งต่าง ๆ แสดงสิ่งต่าง ๆ ตามจำนวนที่กำหนด อ่านและเขียนตัวเลขฮินดู-

อารบิก ตัวเลขไทยแสดงจำนวนนับไม่เกิน 100 และ 0

**จุดประสงค์**

1) บอกจำนวนของสิ่งต่างๆ ที่กำหนดได้

2) เข้าใจความหมายของจำนวน 1 ถึง 10 และ 0 เชิงการนับ

3) เห็นความเชื่อมโยงระหว่างจำนวนของสิ่งของ สัญลักษณ์ และตัวเลขที่ใช้แสดงจำนวน 4) รับผิดชอบต่อหน้าที่ที่ได้รับมอบหมาย

**สมรรถนะสําคัญของผู้เรียน**

1.ความสามารถในการสื่อสาร

2. ความสามารถในการคิด

3.ความสามารถในการแก้ปัญหา

4.ความสามารถในการใช้ทักษะชีวิต

**คุณลักษณะอันพึงประสงค์**

1.มีวินัย (ศีล)

2.ใฝ่เรียนรู้(สมาธิ)

3. มุ่งมั่นในการทำงาน**(ปัญญา)**

**สาระการเรียนรู้**

**การนับหนึ่งถึงห้า และศูนย์**

กิจกรรมการจัดการเรียนรู้ โดยใช้กระบวนการแบบ Active Learning

กระบวนการจัดการเรียนรู้ลักษณะ “สอนให้รู้ ทำให้ดู อยู่ให้เห็น” การเรียนรู้ในชั้นเรียนจะเป็นลักษณะการบูรณาการพุทธธรรมในการเรียนรู้ ทั้งความรู้ กระบวนการฝึกปฏิบัติ และมีการวัดประเมินทุกหน่วยการเรียนรู้ โดยเฉพาะด้านคุณลักษณะนิสัย ศรัทธา ค่านิยม และโดยลักษณะโรงเรียนวิถีพุทธ จะเน้นการจัดสภาพทุกๆ ด้าน เพื่อสนับสนุนให้ผู้เรียนพัฒนาตามหลักพุทธธรรมอย่างบูรณาการ ที่ส่งเสริมให้เกิดความเจริญงอกงามตามลักษณะแห่งปัญญาวุฒิธรรม ๔ ประการ คือ

1. สัปปุริสสังเสวะ หมายถึง การอยู่ใกล้คนดี ใกล้ผู้รู้
2. สัทธัมมัสสวนะ หมายถึง เอาใจใส่ศึกษา โดยมีหลักสูตรการเรียนการสอนที่ดี
3. โยนิโสมนสิการ หมายถึง มีกระบวนการคิดวิเคราะห์ พิจารณาเหตุผลที่ดีและถูกวิธี
4. ธัมมานุธัมปฏิปัตติ หมายถึง ความสามารถนำความรู้ไปใช้ในชีวิตประจำวันได้ถูก

**ขั้นนำ** (สัปปุริสสังเสวะ หมายถึง การอยู่ใกล้คนดี ใกล้ผู้รู้)

1. ใช้ตัวสัตว์จำลองหรือบัตรภาพสัตว์มาใช้ในการนับ โดยเริ่มนับจาก หนึ่ง สอง สาม สี่ ห้า เน้นกานับ

จำนวนของสิ่งของโดยใช้เสียงนับเสียงสุดท้ายของการนับเป็นการบอกถึงจำนวนของสิ่งนั้น โดยเน้นย้ำว่าเราบอกจำนวนของสิ่งนั้นได้จากการนับ จากนั้นใช้สื่ออื่น ๆ ที่มีในห้องเรียนให้นักเรียนช่วยกันนับ

2.เมื่อนักเรียนนับคล่องแล้วใช้การถามตอบโดยใช้บัตรภาพลิงที่แสดงการเพิ่มทีละหนึ่งแล้วนับเพื่อสรุปว่า “ จำนวน หนึ่ง สอง สาม สี่ ห้า นี้เป็นจำนวนนับที่เพิ่มขึ้นทีละหนึ่ง ”

**ขั้นสอน** (สัทธัมมัสสวนะ หมายถึง เอาใจใส่ศึกษา โดยมีหลักสูตรการเรียนการสอนที่ดี)

3. ใช้สื่อของจริงโดยจำลองสถานการณ์ตามหนังเรียนหรือใช้บัตรภาพแคร์รอตกับกระต่าย 4 บัตร หนังสือเรียนคณิตศาสตร์ ป.1 เล่ม 1 หน้า 6 ในการแสดงจำนวนศูนย์โดยเล่าเป็นเรื่องราวจากบัตรภาพที่ 1 กระต่ายหนึ่งตัวและมีแคร์รอตในตะกร้าสามหัว จากนั้นกระต่ายกินไปหนึ่งหัว เป็นบัตรภาพที่ 2 เหลือแคร์รอตสองหัว กระต่ายกินไปอีกหนึ่งหัว เป็นบัตรภาพที่ 3 เหลือแคร์รอตหนึ่งหัว กระต่ายกินไปอีกหนึ่งหัว เป็นบัตรภาพที่ 4 เหลือแคร์รอตกี่หัว ใช้คำถามและให้นักเรียนตอบและสรุปว่า ไม่มีแคร์รอตในตะกร้าหรือมีแคร์รอตในตะกร้าศูนย์หัว

4.ใช้กรอบห้าช่วยในการนับโดยแต่ละแถบมีจำนวนห้า ติดกรอบห้าที่ยังไม่ระบายสีบนกระดานเรียงกันลงมาเหมือนใน หนังสือเรียนคณิตศาสตร์ ป.1 เล่ม 1 หน้า 7 แล้วถามนักเรียนว่าแต่ละแถบมีจำนวนวงกลมกี่วงเพื่อให้นักเรียนคุ้นเคยกับกรอบห้า ซึ่งต่อไปจะใช้เป็นสื่อมาให้เห็นเรื่อย ๆ

**ขั้นเชื่อมโยง (**โยนิโสมนสิการ หมายถึง มีกระบวนการคิดวิเคราะห์ พิจารณาเหตุผลที่ดีและถูกวิธี)

5. เมื่อนักเรียนคุ้นเคยกับกรอบห้าแล้ว ใช้บัตรภาพเต่าติดบนกระดานให้ตรงกับกรอบห้าแล้วให้นักเรียนบอกจำนวนเต่าระบายสีให้นักเรียนเห็นเป็นตัวอย่างและให้นักเรียนช่วยกันทำโดยส่งตัวแทนออกมาระบายสีกรอบห้าที่หน้าชั้นเรียน

6. จากนั้นวาดรูปไข่เต่าตามจำนวนที่กำหนด ครูอาจให้นักเรียนวาดรูป การจัดวางไข่เต่าที่ช่วยให้นักเรียนสามารถบอกจำนวนได้อย่างรวดเร็ว

**ขั้นสรุป (**ธัมมานุธัมปฏิปัตติ หมายถึง ความสามารถนำความรู้ไปใช้ในชีวิตประจำวันได้ถูก)

7. ตรวจสอบความเข้าใจของนักเรียนโดยให้สอดคล้องกับจุดประสงค์ของการเรียนในชั่วโมงนี้ โดยให้นักเรียนนับและบอกจำนวนสัตว์แต่ละชนิดระบายสี ให้เท่ากับจำนวนสัตว์ ในหนังสือเรียนคณิตศาสตร์ ป.1 เล่ม 1 หน้า 8

**สื่อ/แหล่งเรียนรู้**

1. หนังสือเรียนคณิตศาสตร์ ป.1 เล่ม 1 สสวท.
2. แบบฝึกคณิตศาสตร์ ป.1 เล่ม 1 สสวท.
3. ตัวสัตว์จำลองหรือบัตรภาพสัตว์
4. บัตรภาพลิง
5. ใช้บัตรภาพแคร์รอตกับกระต่าย 4 บัตร
6. กรอบห้า

**การวัดผลและประเมินผล**

**1. วิธีการวัดและประเมินผล**

1.1 ตรวจแบบฝึกหัด

1.2 สังเกตพฤติกรรมของนักเรียนในการเข้าร่วมกิจกรรม

**2. เครื่องมือ**

2.1 แบบฝึกหัด

2.2 แบบสังเกตพฤติกรรมการเข้าร่วมกิจกรรม

**3. เกณฑ์การประเมิน**

3.1ร้อยละ 60 ผ่านเกณฑ์

3.2 การประเมินพฤติกรรมการเข้าร่วมกิจกรรม

ผ่านตั้งแต่ 2 รายการ ถือว่า **ผ่าน**

ผ่าน 1 รายการ ถือว่า **ไม่ผ่าน**

ลงชื่อ...........................................ครูผู้สอน ลงชื่อ....................................ครูผู้สอน  
 (นางอัจฉราพร เต้นภูษา) (นางรัชกร เจวรัมย์ )

|  |  |
| --- | --- |
| บันทึกความเห็นของหัวหน้าฝ่ายวิชาการ   ......................................................................  ......................................................................  ......................................................................  ......................................................................  ลงชื่อ..........................................  (นางสุธิมาศ บัตรเลอร์)  หัวหน้าวิชาการ | บันทึกความเห็นของผู้อำนวยการโรงเรียน  ......................................................................  ......................................................................  ......................................................................  ......................................................................  ลงชื่อ............................................  (นางธัญนันท์ ศกุนตนาด)  ผู้อำนวยการโรงเรียนบ้านกระสังสามัคคี |